Επαγωγική θεραπεία ακολουθούμενη από χειρουργική επέμβαση για τοπικά προχωρημένο και ολιγομεταστατικό μη-μικροκυτταρικό καρκίνο του πνεύμονα: προγνωστικοί παράγοντες υποτροπής και ανάλυση επιβίωσης
Creators: name: Κοσκολού, Σταματίνα Χρήστου
Publisher: name: Aristotle University of Thessaloniki
Year: 2025
Subjects: Mη-μικροκυτταρικός καρκίνος πνεύμονα
Επαγωγική θεραπεία
Προγνωστικοί παράγοντες
Non-small cell lung cancer (NSCLC)
Induction therapy
Prognostic factors

description: Εισαγωγή: Η αντιμετώπιση του μη μικροκυτταρικού καρκίνου του πνεύμονα έχει εξελιχθεί σημαντικά τα τελευταία χρόνια, ιδιαίτερα στα προχωρημένα στάδια, όπως η τοπικά προχωρημένη και ολιγομεταστατική νόσος. Η διαθεσιμότητα πιο σύνθετων θεραπευτικών επιλογών έχει καταστήσει επιτακτική την εφαρμογή πολυτροπικών προσεγγίσεων, συνδυάζοντας χειρουργική επέμβαση, συστηματικές θεραπείες και ακτινοθεραπεία. Οι επαγωγικές θεραπείες πριν από το χειρουργείο αποτελούν ένα πεδίο διαρκούς ενδιαφέροντος, καθώς η εφαρμογή τους έχει διευρυνθεί λόγω της δυνατότητάς τους να μειώσουν τη μάζα του όγκου, ενισχύοντας την αποτελεσματικότητα της χειρουργικής αντιμετώπισης και βελτιώνοντας τα θεραπευτικά αποτελέσματα. Σκοπός: Η παρούσα μελέτη είχε ως στόχο να αναγνωρίσει προγνωστικούς παράγοντες υποτροπής και να αξιολογήσει την επίδρασή τους στην επιβίωση ασθενών με στάδιο III ή ολιγομεταστατικό μη μικροκυτταρικό καρκίνο πνεύμονα που υποβλήθηκαν σε επαγωγική θεραπεία ακολουθούμενη από χειρουργική εκτομή. Μέθοδοι: Πρόκειται για μία μονοκεντρική αναδρομική μελέτη ασθενών με στάδιο III ή ολιγομεταστατικό NSCLC, οι οποίοι έλαβαν επαγωγική χημειοθεραπεία ή χημειοακτινοθεραπεία ακολουθούμενη από χειρουργική επέμβαση, κατά τη διάρκεια ενός διαστήματος 8 ετών. Κλινικές, θεραπευτικές και ιστοπαθολογικές μεταβλητές αναλύθηκαν με τη χρήση ανάλυσης παλινδρόμησης Cox και ανάλυσης επιβίωσης Kaplan-Meier, προκειμένου να εντοπιστούν προγνωστικοί παράγοντες υποτροπής και συνολικής επιβίωσης. Αποτελέσματα: Υποσταδιοποίηση επιτεύχθηκε στο 65% των περιπτώσεων και πλήρης παθολογική ανταπόκριση παρατηρήθηκε στο 15%. Η διάμεση διάρκεια παρακολούθησης ήταν 26 μήνες. Το 50% των ασθενών παρουσίασε υποτροπή εντός τριών ετών. Η τριετής συνολική επιβίωση ήταν 82%. Η πολυπαραγοντική ανάλυση ανέδειξε το μέγεθος του όγκου μετά την επαγωγική θεραπεία (ypT) και τον ιστολογικό τύπο ως ανεξάρτητους προγνωστικούς παράγοντες υποτροπής, με το μεγαλοκυτταρικό καρκίνωμα να σχετίζεται με αυξημένο κίνδυνο (HR: 6.51, 95% CI: 1.08-39.21, p = 0.04), ενώ το πλακώδες καρκίνωμα συσχετίστηκε με χαμηλότερο κίνδυνο υποτροπής (HR: 0.20, 95% CI: 0.05-0.87, p = 0.03). Η ανάλυση Kaplan-Meier έδειξε ότι οι ασθενείς με υποσταδιοποίηση είχαν καλύτερη συνολική επιβίωση (p = 0.022). Η λεμφαδενική συμμετοχή έδειξε μόνο μία τάση προς χειρότερη επιβίωση, ενώ δεν παρατηρήθηκε σημαντική διαφορά στη συνολική επιβίωση μεταξύ πνευμονεκτομής και μικρότερων εκτομών, χημειοθεραπείας και χημειοακτινοθεραπείας, καθώς και μεταξύ πλήρους παθολογικής ανταπόκρισης και μερικής/μη παθολογικής ανταπόκρισης. Συμπέρασμα: Τα ευρήματα της μελέτης μπορούν να συμβάλουν στην καθοδήγηση εξατομικευμένων θεραπευτικών προσεγγίσεων για το τοπικά προχωρημένο και ολιγομεταστατικό NSCLC, βελτιώνοντας τα θεραπευτικά αποτελέσματα.
description: Background: The management of non-small cell lung cancer (NSCLC) has seen a significant evolution over recent years, especially for advanced stages like locally advanced and oligometastatic disease. The availability of more complex treatments has made multimodal approaches imperative, combining surgery, systemic therapies and radiotherapy. Induction therapies before surgery comprise a field of ongoing interest which has gained popularity due to its potential to reduce tumour, enhancing the effectiveness of surgical interventions and improving outcomes. Objective: This study aimed to identify predictive factors of recurrence and assess their impact on survival in patients with stage III or oligometastatic NSCLC treated with induction therapy followed by surgical resection. Methods: This is a single-centre retrospective study of patients with stage III or oligometastatic NSCLC who received induction chemotherapy or chemoradiotherapy followed by surgery over an 8-year period. Clinical, treatment-related and histopathological variables were analysed using Cox regression and Kaplan-Meier survival analysis to identify prognostic factors of recurrence and overall survival. Results: Downstaging was achieved in 65% of cases and complete pathologic response (pCR) was seen in 15%. Median follow-up was 26 months. Fifty percent of patients experienced recurrence within three years. The three-year overall survival was 82%. Multivariate analysis identified ypT size and histology type as independent prognostic factors of recurrence, with large cell carcinoma increasing the risk (HR: 6.51, 95% CI: 1.08-39.21, p = 0.04) while squamous cell carcinoma was associated with lower risk (HR: 0.20, 95% CI: 0.05-0.87, p = 0.03). Kaplan-Meier analysis showed that downstaged patients had better overall survival (p = 0.022). Lymph node involvement showed only a trend towards poorer survival, while no significant difference in overall survival was found between pneumonectomy versus limited resections, chemotherapy versus chemoradiotherapy and pCR versus partial/no pathologic response. Conclusion: These findings can help guide personalised treatment approaches for locally advanced and oligometastatic NSCLC, improving treatment outcomes.